  Виталий Пронин 56-тӥ гимназиын 1 сюрс 700 пиналъёс тодон-валан люкало. Соосты ӟечкыланы вуылӥзы Удмуртилэн Тӧроез А. Соловьев, Ижевск городлэн йырыз Ю. Тюрин, дышетонъя но наукая министрлэсь ужзэ быдэсъясь З. Суворова но мукет вылӥ кивалтӥсьёс.- Шаерысьтымы 170 сюрс пала пиналъёс парта сьӧры пуксизы, со пӧлысь 20 сюрсэз - нырысьсэ, - шуиз Александр Соловьев. - Нылпиос понна школа кыкетӥ дор мед луоз, отчы котьку но шумпотыса вамыштэ. Нош 11-тӥ классын дышетскисьёс, ЕГЭ-лэсь эн кышкалэ, бадӟымъёслэн улоназы дӥсьтыса вамыштэ, асьтэлы кельшымон профессия быръе.56-тӥ гимназиын 1 сюрс 700 пиналъёс тодон-валан люкало. Соос кык сменаен дышетско. Пиналъёслэн но дышетӥсьёслэн шумпотонзы туэ дурыныз уртче. Школалэн оглюкетэз кема аръёс ӵоже пытсамын вал - лэсьтӥськон ужъёс мынӥзы. Элькун Тӧро куремъя но Иж город администрация юрттэмъя лэсьтӥськон ужъёсты туэ йылпумъязы. Табере пиналъёс эркын спортзалын мугорзэс кыдатыны быгатозы. Со сяна, технология урокъёс ортчытонлы выль мастерскойёс усьтӥськизы.- Ижевскысь пиналъёс Россиысь устоосыз пӧлы пыро, - шуиз Юрий Тюрин. - Школаосын лэсьтӥськон-выльдон ужъёс мыно, туэ гинэ талы 50 миллион манет висъямын. Данъяськыса вераны луоз: та дыре городын эшшо одӥг выль школа пуктӥське, туала куронъёслы тупась тӥрлыкез гинэ отын 180 миллион манет тыр луоз.Тодон-валан нуналэ нимысьтыз шуныт кылъёс веразы дышетӥсьёслы.Валентина Емельянова Туспуктэм: udmurt.ru Теги: Нылпиос  